Bryher

**Bryher**, vlastným menom **Annie Winifred Ellerman**, (* 2. september 1894, Margate, Spojené kráľovstvo – † 28. január 1983, Vevey, Švajčiarsko) bola anglická spisovateľka, poetka, autorka memoárov, filantropka a vydavateľka.

## Život
Narodila sa v rodine Johna Ellermana, ktorý bol až do svojej smrti najbohatším Angličanom, lodiarom a finančníkom. Jej matkou bola Hannah Glover.

Ako dieťa cestovala po Európe, do Francúzska, Talianska a tiež do Egypta. Vo veku štrnásť rokov bola poslaná do tradičnej internátnej školy. Niekedy okolo tohto obdobia sa jej matka a otec zosobášili. Keď sa raz Ellermann plavil k súostroviu Scilly, vymyslel názov pre svoj obľúbený ostrov, „Bryher.“ Ten sa stal neskôr pseudonymom jeho dcéry. 

V dvadsiatych rokoch 20. storočia sa Bryher stala nekonvenčnou osobnosťou parížskej spoločnosti. Do okruhu jej priateľov patril vtedy Ernest Hemingway, James Joyce, Gertrude Steinová, Sylvia Beachová (knihovníčka), Adrienne Monnierová (knihovníčka) a Berenice Abbottová. Jej pozícia jej umožňovala finančne podporovať chudobných spisovateľov vrátane Jamesa Joycea a Edith Siitwell. Finančne podporovala aj Sylvie Beach a jej známy obchod s knihami „Shakespeare and Company“ a viaceré publikácie. Založila filmovú spoločnosť „Pool Group“. Poskytovala granty na nákup bytu v Paríži pre umelcov hnutia „Dada“ a dadaistickú spisovateľku baronesu Elsu von Freytag-Loringhoven. 

Od roku 1918 mala lesbický vzťah s poetkou Hildou Doolittle lepšie známu ako H.D. V roku 1921 uzavrela však sobáš z povinnosti s americkým autorom Robertom McAlmonom, s ktorým sa rozviedla v roku 1927. V tom istom roku sa zosobášila so škótskym spisovateľom Kennethom Macphersonom, s ktorým zdieľala svoj záujem o kinematografiu. Obaja jej manželia boli orientovaní homosexuálne. Vo Švajčiarsku si postavil manželský pár sídlo v štýle Bauhausu, ktorý bol ich domovom aj nahrávacím štúdiom s názvom „Kenwin“. Obaja tiež formálne adoptovali dcéru H.D. Perditu.  Bryher sa opäť rozviedla v roku 1947. Rozišla sa aj s H.D., no zostali priateľkami až do smrti H.D. v 1961.

Ku jej obľúbeným záujmom patrila psychoanalýza a kinematografia. Vo Viedni sa stretli H.D. a Bryher so Sigmundom Freudom a britským sexuológom  Havelockom  Ellisom. V Grécku v roku 1920 mala možnosť byť v kontakte s režisérmi Georgom Wilhelmom Pabstom a Sergejom Ejznštejnom.

Od roku 1927 boli Bryherovej kontakty na nemeckú kinematografiu veľmi úzke. Medzi 1927-1933 založili Bryher a McPherson prvý časopis „Close up“, ktorý sa zaoberal filmovou kritikou a vedou. Napísala knihu  *Problémy kinematografie v Sovietskom Rusku* (1929). Zaslúžila sa o spropagovanie diela Sergeja Ejznštejna  medzi anglickým publikom. 

Založila aj literárny časopis  „Life and Letters Today“, v ktorom uverejňovala diela H.D.  V 1930  vyrobila spolu s manželom experimentálny film  „Borderline“ s Paulom  Robesonom a  H.D.  v hlavných úlohách.

Od roku 1929 žila aj so svojou matkou, manželom McPhersonom, H.D. a jej dcérou Perditou najprv v 
„Territet am Genfersee“, potom väčšinou v modernej vile „Villa Kenwin“ v  La Tour-de-Peilz  pri Vevey, kde mala ideálny priestor na bývanie a prácu, tvorbu, koncerty a oslavy.  

V tridsiatych rokoch a počas druhej svetovej vojny zachraňovala emigrantov spolu s Alice Toklasovou, družkou Gertrudy Stein. Pred vojnou písala o prenasledovaní Židov v Nemecku. Cez vojnu pomáhala vo Švajčiarsku ľuďom, ktorí utekali z Nemecka pred nacistami. Po vojne začala písať historické romány a autobiografiu. Skonala vo Vevey.

## Dielo
*  *Amy Lowell. A critical appreciation*, 1918
*  *Two Selves*, 1920, román
*  *Development*,, 1923, román
*  *West*, 1925
*  *Civilians*, 1926
*  *Film problems of Soviet Russia*, 1929
*  *The Player's Boy*, 1953, román
*  *The Fourteenth of October*, 1952,  (dt. Schwert und Rose, 1955), román
*  *Roman Wall*, 1954 (dt. Der römische Wall, 1956), román
*  *Beowulf*,  1956, román
*  *Gate to the Sea*, 1958
*  *Ruan*, 1960
*  *The Heart to Artemis*, 1962, autobiografia
*  *Visa for Avalon*, 1965
*  *The coin of Carthage*, 1965
*  *This January tale*, 1966
*  *The colors of Vaud*, 1969
*  *The days of Mars. A memoir.* 1940-1946, 1972, memoáre
*  *Analyzing Freud.* The Letters of H.D., Bryher, and Their Circle, Briefwechsel, hrsg. von Susan Stanford Friedman, korešpondencia

## Bibliografia
*  Humphrey Carpenter: *Geniuses together. American writers in Paris in the 1920s*. Uwin Hyman, London 1987, ISBN 0-04-440067-5
* Robert McAlmon: *Being Geniuses Together.* 1920-1930. North Point Press, San Francisco 1968
* Adrienne Monnier: *Aufzeichnungen aus der Rue de l'Odéon*. Schriften 1917 - 1953. Insel, Frankfurt am Main 1995, ISBN 3-458-16692-0
* Andrea Weiss: *Paris war eine Frau. Die Frauen von der Left Bank.* Djuna Barnes, Janet Flanner, Gertrude Stein & Co., Neuausgabe. Rowohlt, Reinbek 2006, ISBN 978-3-499-24224-3

## Zdroje
* 

## Externé odkazy
* Bryher - archív v Yale university
* Nemecká národná knižnica -  Bryher v katalógu 
* Bryher. vo  FemBio - citáty a vydania
* priatelia H.D.
* Villa Kenwin 

Kategória:Anglickí spisovatelia
Kategória:Filantropi
Kategória:Pseudonymy